laion/Wikipedia-Exotic huggingface dataset:
শাহজামান মজুমদার

শাহজামান মজুমদার (১৯৫৬ - ২ ডিসেম্বর ২০২০) ছিলেন একজন বাংলাদেশি তথ্যপ্রযুক্তিবিদ যিনি বাংলাদেশের স্বাধীনতা যুদ্ধেও অংশ নিয়েছিলেন। ১৯৭১ সালে বাংলাদেশের স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। শাহজামান মজুমদার ১৯৫৬ সালে দিনাজপুরের কালিতলায় জন্মগ্রহণ করেন। তার পিতার নাম রজব আলী মজুমদার এবং মাতা সায়েরা মজুমদার। তিনি ১৯৭১ সালে ঢাকায় উচ্চমাধ্যমিক ক্লাসের ছাত্র ছিলেন। শাহজামান মজুমদার মুক্তিযুদ্ধ শুরু হলে এপ্রিল মাসের প্রথম দিকে হবিগঞ্জের তেলিয়াপাড়ায় যান এবং দ্বিতীয় ইস্টবেঙ্গল রেজিমেন্টে প্রশিক্ষণ নিয়ে যুদ্ধে অংশ নেন। ৩ নম্বর সেক্টরে আখাউড়াসহ আরও কয়েক স্থানে যুদ্ধ করেন। ১৯৭১ সালের মে মাসের মাঝামাঝি সময়ে তেলিয়াপাড়ায় যোদ্ধাদের একটি দলের সাথে অপারেশনে অংশ নেন। এছাড়াও বেশ কিছু অপারেশনে অংশগ্রহণ করেন। শাহজামান মজুমদার ২০২০ সালের ২ ডিসেম্বর ডেঙ্গুজ্বরে আক্রান্ত হয়ে মৃত্যুবরণ করেন। তিনি ব্যক্তিগত জীবনে নূরনাহার মজুমদারের সাথে বিবাহ বন্ধনে আবদ্ধ হয়েছিলেন। এই দম্পতির এক ছেলে ও এক মেয়ে রয়েছে। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ১২-০৫-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  শাহজামান মজুমদার লিখিত ‘দ্য গেরিলা’ বইয়ের লেখক পরিচিতি দ্রষ্টব্য "বীর মুক্তিযোদ্ধা শাহজামানের মৃত্যু"। বণিকবার্তা। সংগ্রহের তারিখ ২ ডিসেম্বর ২০২০।
নান্নি মোরেত্তি

জোভান্নি "নান্নি" মোরেত্তি (ইতালীয় ভাষায়: [ˈnanni moˈretti]) (জন্ম: ১৯শে আগস্ট, ১৯৫৩) হলেন একজন ইতালীয় চলচ্চিত্র পরিচালক, প্রযোজক, চিত্রনাট্যকার এবং অভিনেতা। তাকে অনেকে ইতালির উডি অ্যালেন হিসেবে আখ্যায়িত করে থাকেন। কারণ উডি অ্যালেনের মতোই তিনি নিজের পরিচালিত সিনেমার প্রধান চরিত্রে অভিনয় করেন এবং অ্যালেনের মতোই তিনি সূক্ষ্ণ কমেডিয়ান হিসেবে নিজেকে উপস্থাপন করেন। তিনি লা স্তানজা দেল ফিগ্লো চলচ্চিত্রের জন্য ২০০১ সালে কান চলচ্চিত্র উৎসবের সর্বোচ্চ পুরস্কার পাল্ম দর অর্জন করেন। তার ১৯৯৩ সালের সিনেমা কারো দিয়ারিও (প্রিয় ডায়রি) একটি আধুনিক ধ্রুপদী চলচ্চিত্র হিসেবে স্বীকৃত পেয়েছে এবং সর্বকালের সেরা ১০০০টি চলচ্চিত্রের একটি হিসেবে চিহ্নিত হয়েছে। এছাড়া ২০১২ সালের কান চলচ্চিত্র উৎসবে তিনি প্রধান বিচারক হিসেবে মনোনীত হয়েছেন। Regus London Film Festival interviews 2001: Nanni Moretti, দ্য গার্ডিয়ান, ১৭ই নভেম্বর, ২০০১ The 1,000 Greatest Films The Full List, দে শুট পিকচারস, ডোন্ট দে? Nanni Moretti to head Cannes jury, বিবিসি, ২০শে জানুয়ারি, ২০১২ "Nanni Moretti"। রটেন টম্যাটোস (ইংরেজি ভাষায়)। ফ্যানড্যাঙ্গো। সংগ্রহের তারিখ ২৬ জুন ২০১৮।  উইকিমিডিয়া কমন্সে নান্নি মোরেত্তি সংক্রান্ত মিডিয়া রয়েছে। ইন্টারনেট মুভি ডেটাবেজে নান্নি মোরেত্তি (ইংরেজি) রটেন টম্যাটোসে নান্নি মোরেত্তি (ইংরেজি)
লুইস হার্বার্ট গ্রে

লুইস হার্বার্ট গ্রে, পিএইচ.ডি. (১৮৭৫–১৯৫৫) ছিলেন একজন মার্কিন ভাষাবিজ্ঞানী যিনি নিউ জার্সিতে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৮৯৬ সালে স্নাতক এবং কলাম্বিয়া বিশ্ববিদ্যালয় থেকে ১৯০০ সালে পিএইচ.ডি. ডিগ্রি লাভ করেন। গ্রে, লুইস হার্বার্ট (১৯০২)। Indo-Iranian Phonology with Special Reference to the Middle and New Indo-Iranian Languages (ইংরেজি ভাষায়)। কলাম্বিয়া বিশ্ববিদ্যালয় প্রেস। পৃষ্ঠা ২৬৪।  গ্রে, লুইস হার্বার্ট; মামফোর্ড, ইথেল ওয়ার্ডস (১৯০৪)। The Hundred Songs of Kamal ad-Din of Isfahan (ইংরেজি ভাষায়)। চার্লস স্ক্রিবনার্স সন্স।  গ্রে, লুইস হার্বার্ট (১৯৩৯)। Foundations of Language (ইংরেজি ভাষায়)।
সারা জ্যাকসন

সারা জ্যাকসন (ইংরেজি: Sarah Yorke Jackson) (জন্ম:জুলাই ১৬, ১৮০৩ – আগস্ট ২৩, ১৮৮৭) মার্কিন যুক্তরাষ্ট্রের রাষ্ট্রপতি অ্যান্ড্রু জ্যাকসনের পুত্রবধূ। তিনি আনঅফিসিয়ালি ১৮৬৪ থেকে ১৮৩৭ সাল পর্যন্ত ফার্স্ট লেডি মর্যাদা লাভ করেন।
আবদুল গফুর (বীর প্রতীক)

একই নামের অন্যান্য ব্যক্তিবর্গের জন্য দেখুন আবদুল গফুর (দ্ব্যর্থতা নিরসন)। আবদুল গফুর (জন্ম: ১৯৪৫ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুল গফুরের জন্ম টাঙ্গাইল জেলার বাসাইল উপজেলার কাউলজানী গ্রামের চরপাড়ায়। তার বাবার নাম গজনভী মিয়া এবং মায়ের নাম বাছাতন বেগম। তার স্ত্রীর নাম লাইলি বেগম। তাদের দুই মেয়ে, চার ছেলে। আবদুল গফুর চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন কুমিল্লার ময়নামতি সেনানিবাসে। সে সময় ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে কাদেরিয়া বাহিনী গঠিত হলে এতে যোগ দেন। তাকে একটি দলের নেতৃত্ব দেওয়া হয়। ভূঞাপুর, ধলাপাড়া, দেওপাড়া, বল্লাসহ আরও কয়েকটি যুদ্ধে অংশ নেন। আবদুল গফুর স্বাধীনতার পর সেনাবাহিনীর চাকরিতে আর যোগ দেননি। ১৯৭১ সালের আগস্ট মাসের মাঝামাঝি বা তার কয়েক দিন পর টাঙ্গাইল জেলার ঘাটাইল উপজেলার মাকড়াইয়ে সকালবেলায় আবদুল গফুরের অবস্থান। ধলাপাড়ার কাছাকাছি তখন গোলাগুলির শব্দ। তিনি বুঝতে পারলেন আশেপাশে কোথাও পাকিস্তানি সেনারা এসেছে। আবদুল গফুরের সঙ্গে আছেন ৪০-৪৫ জন সহযোদ্ধা। দলনেতা তিনি নিজেই। ভাবলেন পাকিস্তানিদের অতর্কিতে আক্রমণের সুযোগ পাওয়া গেছে। এই সুযোগ কাজে লাগাতে হবে। খোঁজ নিয়ে আবদুল গফুর জানতে পারলেন, পাকিস্তানি সেনারা তার অবস্থানের উত্তর দিকের রাস্তা দিয়ে সামনের দিকে গেছে। কয়েক মাইল পর ওই রাস্তা শেষ। পাকিস্তানিদের আবার ফিরে আসতে হবে ওই রাস্তা দিয়েই। সেটা বুঝে তিনি সহযোদ্ধাদের নিয়ে অবস্থান নিলেন ওই রাস্তায়। ধলাপাড়ার কাছে মাকড়াইয়ে। সেখানে তিনি অপেক্ষা করতে থাকলেন শত্রুদের জন্য। খবর পেলেন শত্রু সেনারা ওই পথ ধরে ফিরে আসছে। কোথাও কোনো বাধা না পেয়ে পাকিস্তানি সেনারা বেশ নিশ্চিন্ত মনেই আসছে। তিনি সংকেত দেওয়ার আগে কেউ যেন গুলি না করেন সে ব্যাপারে বলে দিলেন সহযোদ্ধাদের। অল্পক্ষণের মধ্যে শত্রু পাকিস্তানি সেনা আর রাজাকাররা আবদুল গফুরের দলের মুক্তিযোদ্ধাদের অস্ত্রের আওতায় চলে এল। তিনি সংকেত দেওয়া মাত্র তার সহযোদ্ধারা একযোগে গুলি শুরু করলেন। নিমিষে মাটিতে লুটিয়ে পড়ল কয়েকজন পাকিস্তানি সেনা ও রাজাকার। বাকিরা ছোটাছুটি শুরু করে দিল। রাজাকাররা দিগ্বিদিক জ্ঞানশূন্য হয়ে যে যেদিকে পারে পালিয়ে যায়। পাকিস্তানি সেনারা পজিশন নিয়ে পাল্টা আক্রমণ শুরু করে। শুরু হয়ে গেল তুমুল যুদ্ধ। ঘটনাচক্রে কাদেরিয়া বাহিনীর সামরিক প্রধান আবদুল কাদের সিদ্দিকীও কয়েকজন সহযোদ্ধাসহ সেদিন মাকড়াইয়ের কাছাকাছি ছিলেন। তিনিও ওই যুদ্ধে অংশ নেন। সেদিন মাকড়াইয়ের যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। কয়েকজন নিহত ও অনেক আহত হয়। প্রায় এক ঘণ্টা বা তার বেশি সময় ধরে যুদ্ধ চলে। এরপর পাকিস্তানি সেনারা নিহত ব্যক্তিদের ফেলে এবং আহতদের নিয়ে পালিয়ে যায়। বীর প্রতীক প্রথম আলো, "তোমাদের এ ঋণ শোধ হবে না"| তারিখ: ১৩-০৫-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৬৩৬। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৬৫। আইএসবিএন 9789849025375।
ভাষাবিজ্ঞানী তালিকা

ভাষাবিজ্ঞানীদের নিবন্ধের তালিকা। অটো ইয়েসপার্সেন আউগুস্ট ফ্রিড্‌রিশ পট আগস্ট লেসকিয়েন আউগুস্ট শ্লাইখার আবুল কালাম মনজুর মোরশেদ আর্নল্ড জুইকি ইভান স্যাগ ইয়াকপ গ্রিম ইয়োহান ক্রিস্টফ আডেলুং ইয়োহানেস শ্মি‌ট‌ (ভাষাবিজ্ঞানী) উইলিয়াম লাবভ গিলাদ জাকারমান (Ghil'ad Zuckermann) (ইসরায়েল/যুক্তরাজ্য/ইতালি/অস্ট্রেলিয়া): Revivalistics এডওয়ার্ড স্যাপির এমিল বঁভনিস্ত কার্ল পোলার্ড কার্ল ব্রুগমান কার্ল ভার্নার চার্লস হকেট জন রবার্ট রস জন লায়ন্স (ভাষাবিজ্ঞানী) জর্জ কিংস্‌লি জিফ জর্জ লেকফ জিন বার্কো গ্লীসন জে আর ফার্থ জেমস ম্যাকলি জেরল্ড ক্যাট্‌জ জেরাল্ড গাজডার ডেভিড ক্রিস্টাল ডেভিড ডিরিঙ্গার নিকোলাই ত্রুবেৎস্‌কোয় নোম চম্‌স্কি পল পোস্টাল পিটার ল্যাডিফোগিড ফ্রান্‌ৎস বপ ফ্রিড্‌রিশ ক্লুগে ফ্রিড্‌রিশ ফন শ্লেগেল ফের্দিনঁ দ্য সোস্যুর বের্টোল্ড ডেলব্রুক বার্নার্ড কম্‌রি বেনজামিন হোর্ফ ভিক্টর ইংভে ভিল্‌হেল্ম ফন হুম্বোল্ট ভিলহেল্ম ব্রাউনে মুনীর চৌধুরী মুহম্মদ আবদুল হাই মুহম্মদ শহীদুল্লাহ মাইকেল হ্যালিডে মার্ক অ্যারনফ মোফাজ্জল হায়দার চৌধুরী রুডল্‌ফ ফন রাউমার রফিকুল ইসলাম (ভাষাবিজ্ঞানী) র‌্যান্‌ডল্ফ কোয়ার্ক রাস্‌মুস রাস্ক রে জ্যাকেন্ডফ রোমান ইয়াকবসন লুই ইয়েল্ম্‌স্লেভ লুইস হার্বার্ট গ্রে লুডভিগ ভিটগেনস্টাইন লিওনার্ড ব্লুমফিল্ড সুকুমার সেন সুনীতিকুমার চট্টোপাধ্যায় স্টিভেন পিংকার হুমায়ুন আজাদ হের্মান অস্টহফ হের্মান গ্রাসমান হের্মান পাউল
অ্যাঞ্জেলিকা ভ্যান বুরেন

অ্যাঞ্জেলিকা ভ্যান বুরেন (ইংরেজিঃAngelica Singleton Van Buren, জন্মনামঃ Sarah Angelica Singleton (ফেব্রুয়ারি ১৩, ১৮১৮ – ডিসেম্বর ২৯, ১৮৭৭) মার্কিন ৮ম রাষ্ট্রপতি মার্টিন ভ্যান বুরেনের পুত্রবধু। তিনি ১৮৩৯ থেকে ১৮৪১ সাল পর্যন্ত ফার্স্ট লেডির মর্যাদা লাভ করেন। Angelica Van Buren biography at American Presidents Blog
আলী আকবর আকন

মো. আবুল কাশেম ভূঁইয়া (জন্ম: অজানা - মৃত্যু: জানুয়ারি ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আলী আকবর আকনের জন্ম পিরোজপুর জেলার ভান্ডারিয়া উপজেলার গৌরীপুর গ্রামে। তার বাবার নাম আসমত আলী আকন এবং মায়ের নাম আয়েশা খানম। তার স্ত্রীর নাম হাসিনা বেগম। তাঁদের এক ছেলে ও এক মেয়ে। আলী আকবর চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। তখন তার পদবি ছিল নায়েব সুবেদার। সৈয়দপুর সেনানিবাস থেকে তারা পালিয়ে গিয়ে সমবেত হন বদরগঞ্জে। সেখানে প্রাথমিক চিকিৎসা দিয়ে তাঁকে পাঠানো হয় ভারতে। চিকিৎসা নিয়ে আবার যোগ দেন যুদ্ধে। কিন্তু প্রত্যক্ষযুদ্ধে তিনি আর অংশ নিতে পারেননি। পরে তৃতীয় ইস্ট বেঙ্গল রেজিমেন্টের কোয়ার্টার মাস্টার হিসেবে দায়িত্ব পালন করেন। আলী আকবর আকন পরবর্তীতে বাংলাদেশ সেনাবাহিনী থেকে অনারারি ক্যাপ্টেন হিসেবে অবসর নেন। সেনানিবাসে অবাঙালি সেনাসদস্যরা বাঙালিদের হাঠৎ করে এড়িয়ে চলা শুরু করে। তাছাড়া সেনানিবাসে বাঙালিও তেমন নেই। বেশির ভাগ অবাঙালি। বাঙালি বলতে আছেন আলী আকবর আকনসহ আনুমানিক ১৬০ জন। সেনানিবাসের বাইরে কী ঘটছে, সেটা আলী আকবর আকন ও তার সহযোদ্ধারা তেমন জানেন না। ২৫ মার্চের পর দৃশ্যপট বদলে গেল। এর মধ্যে আদেশ এল অস্ত্র জমা দেওয়ার। আলী আকবর আকনের মনে হলো কিছু একটা ঘটতে যাচ্ছে। নিজের উপস্থিত বুদ্ধিতেই তিনি সজাগ হয়ে গেলেন। তার সহযোদ্ধারাও একইভাবে সজাগ। কেউ অস্ত্র জমা দিলেন না। তারপর সময় গড়াতে থাকল। ২৮ মার্চ আলী আকবর আকন ও তার সহযোদ্ধারা জানতে পারলেন দেশের কিছু ঘটনা। এরপর ক্যাপ্টেন আনোয়ার হোসেনের সঙ্গে তারা কয়েকজন আলোচনা করলেন। সবাই বিদ্রোহ করে পাকিস্তানি সেনাদের আক্রমণে একমত হলেন। কিন্তু সেই সুযোগ তারা পেলেন না। ৩১ মার্চ রাতে পাকিস্তানিরাই আলী আকবর আকনদের অতর্কিতে আক্রমণ করল। পাকিস্তানি সেনাবাহিনীর ২৬ ফ্রন্টিয়ার ফোর্স ও ২৩ ফিল্ড রেজিমেন্ট গোলন্দাজ বাহিনী। আলী আকবর আকন ও তার সহযোদ্ধারা সতর্কই ছিলেন। তারাও পাল্টা আক্রমণ শুরু করলেন। দুই পক্ষে তুমুল গুলিবিনিময় চলতে থাকল। পাকিস্তানি সেনাদের আক্রমণে আলী আকবর আকনদেরই বেশি ক্ষয়ক্ষতি হলো। কয়েকজন শহীদ ও আহত হলেন। সকালবেলা গোলাগুলি কমে গেল। তিনি ধারণা করলেন, পাকিস্তানি সেনারা আবার সন্ধ্যায় প্রচণ্ড আক্রমণ চালাবে। সেই আক্রমণে তাঁদের টিকে থাকতে হবে। তিনি সহযোদ্ধাদের গোলাবারুদ সংগ্রহ করতে বললেন। বেলা আনুমানিক পাঁচটা কি সাড়ে পাঁচটা। আলী আকবর দুরবিন দিয়ে আড়াল থেকে দেখতে থাকলেন পাকিস্তানি সেনাদের তৎপরতা। ঠিক তখনই পাকিস্তানি অবস্থান থেকে ছুটে এল একঝাঁক গুলি। একটি গুলি বিদ্ধ হলো তার বুকে। তার হাত থেকে ছিটকে পড়ে গেল স্টেনগান ও দুরবিন। তীব্র যন্ত্রণায় আলী আকবর আকনের মুখটা নীল হয়ে গেল। তবে দমে গেলেন না। সাহসও হারালেন না। সেখানে তার কোনো সহযোদ্ধা নেই। তারা জানেও না তিনি আহত। অনেক কষ্টে সেখান থেকে ফিরে গেলেন সহযোদ্ধাদের কাছে। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ১৭-০৫-২০১২"। ২০১৫-১১-০৫ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
জাতীয় অলিম্পিক কমিটি

জাতীয় অলিম্পিক কমিটি (ইংরেজি: National Olympic Committee) বা এনওসি হচ্ছে বৈশ্বিকভাবে অলিম্পিক আন্দোলনের সাথে সম্পৃক্ত জাতীয় পর্যায়ের সংস্থা। আন্তর্জাতিক অলিম্পিক কমিটির নিয়ন্ত্রণাধীনে থেকে এ কমিটি অলিম্পিক ক্রীড়ায় খেলোয়াড়দের অংশগ্রহণ ও পরিচালনায় দায়বদ্ধ। ইচ্ছে করলে এ কমিটি ভবিষ্যতে নিজ দেশে অলিম্পিক গেমস আয়োজনের লক্ষ্যে স্বাগতিক শহরের নাম প্রেরণ করতে পারে। এছাড়াও, অ্যাথলেটদের মানোন্নয়ন, কোচ ও কর্মকর্তাদেরকে জাতীয় পর্যায়ে উচ্চতর প্রশিক্ষণের জন্যে উদ্যোগী ভূমিকা পালন করে থাকে। দক্ষিণ সুদান ৯ জুলাই, ২০১১ সালে স্বাধীনতা অর্জন করলেও অদ্যাবধি জাতীয় অলিম্পিক কমিটি গঠন করতে পারেনি। ২০১১ সালের তথ্য মোতাবেক বিশ্বে ২০৪টি জাতীয় অলিম্পিক কমিটি রয়েছে। স্বাধীন দেশসহ অন্যান্য ভৌগোলিক এলাকায় অবস্থান করে কমিটিগুলো প্রতিনিধিত্ব করছে। তন্মধ্যে - জাতিসংঘের সদস্যভূক্ত ১৯৩টি দেশের মধ্যে ১৯২টি স্বাধীন দেশ এবং ১২টি রাজ্য রয়েছে। রাজ্যগুলোর অলিম্পিক কমিটির বিবরণ নিম্নরূপঃ- তাইওয়ান চাইনিজ তাইপে'র প্রতিনিধিত্ব করছে। ফিলিস্তিন কর্তৃপক্ষ ফিলিস্তিনের প্রতিনিধিত্ব করছে। মার্কিন যুক্তরাষ্ট্রের চারটি উপনিবেশ - আমেরিকান সামোয়া, গুয়াম, পুয়ের্তো রিকো এবং ইউনাইটেড স্টেটস ভার্জিন আইল্যান্ডস একত্রে ভার্জিন আইল্যান্ডস নামে আইওসি-তে প্রতিনিধিত্ব করছে। তিনটি ব্রিটিশ উপনিবেশ - বারমুদা, ব্রিটিশ ভার্জিন আইল্যান্ডস এবং কেম্যান আইল্যান্ড। নেদারল্যান্ডের ক্যারিবিয়ান অঞ্চলের উপনিবেশ আরুবা। নেদারল্যান্ডস এন্টিলেজ অলিম্পিক কমিটি জুলাই, ২০১১ সালে তাদের কমিটির মর্যাদা হারায়। ২০১০ সালে কমিটির অবলোপনের প্রেক্ষাপটেই এটি হয়েছে। গণচীনের বিশেষ প্রশাসনিক অঞ্চল হংকং। নিউজিল্যান্ডের সহযোগী রাষ্ট্র কুক দ্বীপপুঞ্জ। জাতীয় অলিম্পিক কমিটির সকল সদস্যই জাতীয় অলিম্পিক কমিটি সংগঠনের সদস্য। এ সংঘকে আবার পাঁচটি মহাদেশীয় সংগঠন পর্যায়ে বিভাজন ঘটানো হয়েছেঃ- বাংলাদেশের জাতীয় অলিম্পিক কমিটি হিসেবে বাংলাদেশ অলিম্পিক সংস্থা আন্তর্জাতিক অলিম্পিক কমিটির প্রতিনিধিত্ব করছে। সংস্থার সদর দফতর ঢাকায় অবস্থিত। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। এশিয়া অলিম্পিক সংস্থা-সহ ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়। http://www.telegraph.co.uk/sport/othersports/olympics/8632832/London-2012-Olympics-South-Sudan-can-compete-at-Games.html ওয়েব্যাক মেশিনে আর্কাইভকৃত ১৪ জুলাই ২০১১ তারিখে London 2012 Olympics: South Sudan 'can compete at Games'] The Telegraph, 12 July 2011</ "Executive Board concludes first meeting of the new year"। olympic.org ("Official website of the Olympic movement")। ১৩ জানুয়ারি ২০১১। সংগ্রহের তারিখ ১৩ জানুয়ারি ২০১১।  "Curtain comes down on 123rd IOC Session"।  অজানা প্যারামিটার |uitgever= উপেক্ষা করা হয়েছে (সাহায্য) ৪৫টি জাতীয় অলিম্পিক কমিটি রয়েছে; তন্মধ্যে - ম্যাকাও স্পোর্টস এন্ড অলিম্পিক কমিটি আইওসি কর্তৃক স্বীকৃত নয় বিধায় ম্যাকাও অলিম্পিক গেমসে অংশগ্রহণ করতে পারবে না। "Bangladesh Olympic Association (BAN), collection: 3 March, 2012"। ২৪ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৭ মে ২০১২।
কৃষক

কৃষক একজন ব্যক্তিবিশেষ যিনি কৃষিকার্য পেশায় নিয়োজিত থেকে ফসল উৎপাদন করেন। পাশাপাশি তিনি খাবারের উপযোগী করে গৃহপালিত প্রাণী লালন-পালন করেন। সভ্যতার ঊষালগ্ন থেকে এ পেশার মাধ্যমে কৃষক মানুষের জন্যে খাদ্য সরবরাহ করে জীবনকে চলমান রেখেছেন। একজন কৃষক তাঁর নিজের জমিতে অথবা অন্যের জমি বর্গা নিয়ে কিংবা অন্যের জমিতে শ্রম দিয়ে ফসল উৎপাদনে নিয়োজিত থাকেন। কিন্তু অগ্রসরমান অর্থনীতিতে কৃষক বলতে বোঝায়ঃ মূলত যার নিজস্ব খামার বা জমি আছে। জমিতে নিয়োজিত কর্মীগণ খামার কর্মী, ক্ষেত মজুর ইত্যাদি নামে অভিহিত হয়ে থাকেন। কৃষক শব্দটি সাধারণতঃ কিছু প্রয়োজনীয় উপাদানের সংমিশ্রণ ও প্রয়োগ করে ফসল, ফলের বাগান, গৃহপালিত হাঁস-মুরগী পালন অথবা অন্যান্য ধরনের পশুপালন করে থাকেন। তাঁদের উৎপাদিত পণ্য বাজারে অথবা সরাসরি জমি বা খামার থেকেই বিক্রয় করা হয়। আরো ব্যাপক অর্থে কৃষক শব্দ বিশ্লেষণ করলে দেখা যায় নির্দিষ্ট গৃহপালিত পশু যেমনঃ গবাদিপশু, ছাগল, ভেড়া, মহিষ, ঘোড়া ইত্যাদি লালন-পালনও এর সাথে জড়িত। কৃষক শব্দটি মার্কিন যুক্তরাষ্ট্রে রেঞ্চার্স, অস্ট্রেলিয়া ও যুক্তরাজ্যে গ্র্যাজিয়ার্স বা স্টকম্যান নামে পরিচিত। ভেড়া, ছাগল এবং গবাদিপশুর সাথে জড়িত কৃষকগণকে যথাক্রমে শেফার্ড, গোথার্ড এবং কাউহার্ড নামে আখ্যায়িত করা হয়। ডেইরী ফার্ম বা দুগ্ধ খামারের সাথে জড়িত ব্যক্তি দুগ্ধ খামারীরূপে পরিচিত। তিনি দুধ উৎপাদন কার্যক্রমের সাথে সংশ্লিষ্ট থাকেন। হাঁস-মুরগীর খামারী বা পোল্ট্রি ফার্মার বাচ্চা উৎপাদন, টার্কি, হাঁসের ছানা কিংবা এগুলোর মাংস, ডিম বা পালক সংগ্রহ অথবা উক্ত তিনটি কাজই করে থাকেন। একজন ব্যক্তি যদি রকমারী শাক সব্জি উৎপাদন করে বাজারে বিক্রয় করে তখন তিনি ট্রাক ফার্মার বা মার্কেট গার্ডেনার নামে পরিচিত হন। ডার্ট ফার্মার আমেরিকার চলতি ব্যবহৃত শব্দ যা প্রত্যক্ষভাবে জড়িত কৃষক বা যিনি তাঁর নিজের জমিতে ফসল উৎপাদনের সাথে সরাসরি সংশ্লিষ্ট থাকেন। উন্নয়নশীল দেশ কিংবা অন্যান্য প্রাক-শিল্প সংস্কৃতিতে অধিকাংশ কৃষকই গতানুগতিক ধারায় অনুর্বর জমি আবাদ করে থাকে। তাঁরা আধুনিক পদ্ধতিতে ঘূর্ণায়মান ফসল উৎপাদন প্রণালীর প্রয়োগ, বীজ সংরক্ষণ অথবা অন্যান্য নিত্য-নতুন কৌশলাদি ব্যবহার করেন না। পক্ষান্তরে উন্নত দেশসমূহে উন্নত প্রযুক্তি ব্যবহার করে স্বল্প পরিশ্রমে জমির উর্বরতা বজায় রাখার মাধ্যমে ভারসাম্য রক্ষা করতে সদা সচেষ্ট থাকেন। ছোট-বড় কৃষিজাত পণ্য উৎপাদনকারীদেরকে বৈশ্বিকভাবে একত্রিত করার জন্য আন্তর্জাতিক কৃষিজাত পণ্য উৎপাদনকারী সংস্থা বা আইএফএপি গড়ে উঠেছে। এ সংস্থাটি ৭৯টি দেশের ১২০টি জাতীয় কৃষি সংঘের ৬৬০ মিলিয়ন কৃষকের প্রতিনিধিত্ব করছে। Oxford English Dictionary "About the International Federation of Agricultural Producers"। ৭ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৮ মে ২০১২।  উইকিমিডিয়া কমন্সে কৃষক সংক্রান্ত মিডিয়া রয়েছে।
শ্মশান কালী

শ্মশান কালী দশমহাবিদ্যার প্রথম বিদ্যা কালী বা কালিকার এক রূপ। শাস্ত্র মতে দেবী কালিকা ব্রহ্মময়ী। তিনি নিরাকার ও সাকারও উভয় রূপেই অবস্থান করেন। কালী বিষয়ক আলোচনা ও পূজার আচার বা বিদ্যাকে মহাবিদ্যা বলা হয়। মা কালীর ধ্যান বর্ণিত স্থূল রূপ একটি রূপক মাত্র। শাস্ত্রজ্ঞগণ মনে করেন কালীকুল শরণাপন্ন হয়ে তান্ত্রিক কুল দীক্ষা ছাড়া এই কালীরূপ বা বিদ্যার প্রকৃত মর্ম উপলব্ধি অসম্ভব। বাঙলার প্রায় সব শ্মশানেই শ্মশান কালী পূজা হয়। কোথাও নিত্য আবার কোথাও বা বাৎসরিক পূজা হয়ে থাকে। শ্মশান কালীর ধ্যানবর্ণিত রূপ হল - শাস্ত্র মতে মা কালির রূপ শতসহস্র। তাই কমলাকান্ত ভট্টাচার্য তার শ্যামাসংগীতে বলেছেন মানুষ তার প্রয়োজনে যেমন ভাবে কালিকার সাধনা করেছেন, সাধককের কাছে সেই কর্মের প্রয়োজন অনুরূপ রূপে প্রতিভাত হয়েছেন। কালী সব রূপই শ্মশানবাসিনী। তবে গৃহস্থের বাড়িতে তার আরাধনা মূলত দক্ষিণা কালিকা বা রক্ষাকালী রূপেই হয়। তবে প্রচলিত নিয়ম অনুসারে শ্মশানকালীকে মানুষ শ্মশানেই পুঁজো করতে অভ্যস্ত। এই শ্মশান কালীর পূজা তান্ত্রিকগণ মৎস ,মাংস আর মদ্য উপাচার দ্বারা পূজা করে থাকেন। তবে , এই তান্ত্রিক মৎস,মাংস বা মদ্য বলতে যা জিনিসকে নির্দেশ করে আসলে সেটি একটি সঙ্কেত মাত্র। শাস্ত্রীয় মতে সদগুরুর সাহায্য পেলে তবেই এই পঞ্চ ম-কারের প্রকৃত অর্থ উপলব্ধি সম্ভব। বাস্তবে পঞ্চ ম-কারের সাধনা করা সাধকের সংখ্যা অতি বিরল। এই শ্মশান কালীর পূজায় অন্যান্য সবকিছু দক্ষিণা কালিকা পূজার অনুরূপ। পূজা যন্ত্রে সামান্য কিছু প্রভেদ বর্তমান।বীজমন্ত্র দক্ষিণা কালিকার মন্ত্র হতে ভিন্ন। তবে মা কালীর মূল বীজ যে কোন রূপভেদেও এক ও অভিন্ন। The Ten Great Cosmic Powers: Dasa Mahavidyas (ইংরেজি ভাষায়) (৪র্থ সংস্করণ সংস্করণ)। চেন্নাই: সমতা বুকস। ১৯৭২।  Tantric Visions of the Divine Feminine: The Ten Mahavidyas (ইংরেজি ভাষায়)। Berkeley: University of California Press। ১৯৯৭। আইএসবিএন 0-520-06339-2।  Mahavidyas Hindu goddesses: visions of the divine feminine in the Hindu religious tradition, by David R. Kinsley. University of California Press, 1988. আইএসবিএন ০-৫২০-০৬৩৩৯-২. Page 161-165. পৌরাণিকা: বিশ্বকোষ হিন্দুধর্ম, প্রথম খণ্ড, অমলকুমার মুখোপাধ্যায়, ফার্মা কেএলএম প্রাইভেট লিমিটেড, কলকাতা, ২০০১ সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১১২, আইএসবিএন ৯৭৮-৮১-৭৯৫৫-১৩৫-৬
জামিয়া রাহমানিয়া আরাবিয়া, ঢাকা

জামিয়া রাহমানিয়া আরাবিয়া হচ্ছে বাংলাদেশের ঢাকার মুহাম্মদপুরে অবস্থিত একটি কওমি মাদ্রাসা। ১৯৮৬ সালে জামিয়া মুহাম্মাদিয়া নামে অস্থায়ী ভাবে এই মাদ্রাসার কার্যক্রম শুরু হয়। ১৯৮৮ সাল থেকে এটি স্থায়ী ক্যাম্পাসে স্থানান্তরিত হয় এবং জামিয়া রাহমানিয়া নামে কার্যক্রম শুরু করে। ১৯৯৮ সালের পর থেকে মাদ্রাসার নিয়ন্ত্রণ নিয়ে বিতর্ক চলে আসছে। এক পক্ষে রয়েছেন মাদ্রাসার সাবেক মুহতামিম আজিজুল হকের সমর্থকরা, অন্য পক্ষে আছেন মাদ্রাসার প্রতিষ্ঠাতা সদস্য মনসুরুল হক ও তার সমর্থকেরা। বর্তমানে আজিজুল হকের অনুসারীরা মাদ্রাসাটি নিয়ন্ত্রণ করছে। এটি বেফাকুল মাদারিসিল আরাবিয়া বাংলাদেশের অধিভুক্ত। এই মাদ্রাসা থেকে মাসিক রাহমানী পয়গাম নামে বাংলা ভাষায় একটি মাসিক ইসলামি পত্রিকা প্রকাশিত হয়। আজিজুল হক ১৯৯৮ সালে এটি প্রতিষ্ঠা করেন। প্রকাশের অল্প সময়ে পত্রিকাটি জনপ্রিয়তা লাভ করে। পত্রিকার বর্তমান সম্পাদক মামুনুল হক। পত্রিকাটির তত্ত্বাবধান করেন বেফাকুল মাদারিসিল আরাবিয়া বাংলাদেশের বর্তমান মহাসচিব মাহফুজুল হক। প্রথমদিকে পত্রিকাটি হক পয়গাম নামে প্রকাশিত হত। ২০১২ সালে পত্রিকাটি শায়খুল হাদিস সংখ্যা বের করেছিল। ২০১৫ সালে মুফতি আব্দুর রহমান স্মরণ সংখ্যা বের করা হয়। পরে নিবন্ধন জটিলতায় এর নাম পরিবর্তন করে রাহমানী পয়গাম করা হয়। বাংলাদেশের মসজিদের তালিকা ঢাকা বিভাগের মসজিদের তালিকা Bano, Masooda (২০০৮)। Working Paper No. 13: Allowing for Diversity: State-Madrasa Relations in Bangladesh (পিডিএফ)। Religions and Development Research Programme, University of Birmingham, UK। আইএসবিএন 0-7044-2567-X।  "জামিয়া রাহমানিয়া বিভক্তি : একটি নিরপেক্ষ বিশ্লেষণ | মাসিক আদর্শ নারী - Islamic Magazine" (ইংরেজি ভাষায়)। ২০২৩-০২-০৭। সংগ্রহের তারিখ ২০২৪-০৯-২৬।  ওয়াদুদী, আব্দুল বারী (২০১৯)। এমফিল অভিসন্দর্ভ। "হাদিস চর্চায় শায়খুল হাদিস আল্লামা আজিজুল হক ও মুফতী আমীমুল এহসানের অবদান" (পিডিএফ)। আরবি বিভাগ, ঢাকা বিশ্ববিদ্যালয়: ৮৬। ১২ মার্চ ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ আগস্ট ২০২১।  আবুল কালাম সিদ্দীক, কাজী (২৪ ফেব্রুয়ারি ২০১৫)। "বাংলা চর্চায় এগিয়ে যাচ্ছেন কওমি আলেমরা"। বাংলানিউজ২৪.কম। সংগ্রহের তারিখ ২ জুন ২০২১।  রাহমানি পয়গাম
মোহাম্মদ আবদুল্লাহ

মো. আবদুল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মো. আবদুল্লাহর জন্ম ময়মনসিংহ জেলার ভালুকা উপজেলার তামাট গ্রামে। তার বাবার নাম আবদুল কাদের মিয়া এবং মায়ের নাম হামিদা বেগম। তার স্ত্রীর নাম লিলি আক্তার। তাদের দুই মেয়ে ও দুই ছেলে। মো. আবদুল্লাহ ১৯৭১ সালে তৎকালীন মুসলিম কমার্শিয়াল ব্যাংকের নিরাপত্তা প্রহরী ছিলেন। কর্মরত ছিলেন টাঙ্গাইলের পাঁচআনি বাজার শাখায়। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে তিনি কাদেরিয়া বাহিনীতে যোগ দেন। আবদুল কাদের সিদ্দিকীর নিজ দলে ছিলেন তিনি। ১৯৭১ সালের ১২ অক্টোবর কাদেরিয়া বাহিনীর সামরিক প্রধান আবদুল কাদের সিদ্দিকী খবর পেলেন, নাগরপুরে অবস্থানরত পাকিস্তানি সেনা ও সহযোগীদের জন্য টাঙ্গাইল থেকে রসদ ও খাদ্যসামগ্রী পাঠানো হয়েছে। সেগুলো নিয়ে যাওয়া হচ্ছে এলাসিন-নাগরপুর সড়ক দিয়ে। গরুর গাড়িতে করে। পাহারায় আছে তাদের সহযোগী মিলিশিয়া ও রাজাকার। তখন ওই এলাকায় কাছাকাছি ছিলেন তিনি। তার সঙ্গে ২৮-২৯ জন সহযোদ্ধা। তাদের মধ্যে মো. আবদুল্লাহ দুর্ধর্ষ। তিনি সিদ্ধান্ত নিলেন অ্যামবুশ করার। মো. আবদুল্লাহসহ ২০ জন সহযোদ্ধাকে নিয়ে তিনি দ্রুত রওনা হলেন। অ্যামবুশ করলেন সড়কে। এমন সময় তারা দেখতে পেলেন পাঁচ-ছয়টি গরুর গাড়ি ও চার-পাঁচটি রিকশা। সেগুলোতে মালামাল ভরা। মিলিশিয়া-রাজাকার প্রায় ৩০-৩৫ জন। কয়েকজন আগে-পিছে হেঁটে আসছে। বাকিরা গরুর গাড়ি ও রিকশায় বসে। তারা বুঝতেও পারল না। নিশ্চিন্ত মনে আসছে। অস্ত্রের আওতায় আসা মাত্র গর্জে উঠল মুক্তিযোদ্ধা সবার অস্ত্র। আকস্মিক আক্রমণে হতভম্ব মিলিশিয়া ও রাজাকার। বিশেষত মো. আবদুল্লাহর দুঃসাহসিকতায় তারা প্রতিরোধের সুযোগই পেল না। নিহত হলো তিনজন রাজাকার। আহত ১১ জন। বাকিরা আত্মসমর্পণ করল। এ ঘটনা এলাসিনে। এর অবস্থান টাঙ্গাইল জেলা সদর থেকে দক্ষিণে। মানিকগঞ্জ জেলা সীমান্তে। মো. আবদুল্লাহ অনেক যুদ্ধে অংশ নেন। এর মধ্যে বাসাইলের নথখোলা, ঘাটাইল, নাগরপুর, মির্জাপুরের যুদ্ধ উল্লেখযোগ্য। কালিহাতি উপজেলার এলেঙ্গার রাজবাড়ির যুদ্ধে তিনি আহত হন। তার বাঁ পায়ে মর্টার শেলের স্প্ল্লিন্টারের আঘাত লাগে। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ১৮-০৫-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।